কাতার বিশ্বকাপ ২০২২: ইরানকে টুর্নামেন্ট থেকে বাদ দেওয়ার জন্য ফিফাকে আহ্বান
ফুটবলের বিশ্ব নিয়ন্ত্রক ফিফাকে কাতারে ২০২২ সালের বিশ্বকাপ থেকে ইরানকে নিষিদ্ধ করার আহ্বান জানানো হয়েছে।
ইরানের ফুটবল ও ক্রীড়া ব্যক্তিত্বদের একটি গোষ্ঠী ইরানের ফুটবল অ্যাসোসিয়েশনকে সাময়িকভাবে বরখাস্ত করার জন্য সংস্থাটির কাছে আনুষ্ঠানিকভাবে অনুরোধ করেছে।
তাদের দাবি, ইরানে নারীদের স্টেডিয়ামে প্রবেশ করতে না দিয়ে সরকার হস্তক্ষেপ করেছে, যা ফিফার নিয়মের লঙ্ঘন।
"এখানে ফিফার নিরপেক্ষ থাকাটা কোন বিকল্প হতে পারে না," গোষ্ঠীটি বলছে।
ইরানের ইসলামি প্রজাতন্ত্র কি চ্যালেঞ্জের মুখে পড়েছে?
এমন আহ্বান এমন একসময় এলো যখন ইরানে ব্যাপক সরকার বিরোধী বিক্ষোভের বিরুদ্ধে দেশটির নিরাপত্তা বাহিনী সহিংস অভিযান চালাচ্ছে।
এর আগে গত মাসে মানবাধিকার গ্রুপ ওপেন স্টেডিয়ামস এর পক্ষ থেকেও একই ধরণের অনুরোধ জানানো হয়েছিল।
এ বিষয়ে ফিফার কাছে মন্তব্য জানতে চেয়েছে বিবিসি স্পোর্ট।
দলটি বলছে, "ইরানের নিজের জনগণের প্রতি তার বর্বরতা এবং আগ্রাসী ব্যবহার সর্বোচ্চ পর্যায়ে পৌঁছেছে, যা ফুটবল এবং ক্রীড়া বিশ্ব থেকে একটি দ্ব্যর্থহীন এবং দৃঢ় বিচ্ছিন্নতা দাবি করে।"
"নারীদের ক্রমাগতভাবে দেশ জুড়ে স্টেডিয়ামে প্রবেশ থেকে বঞ্চিত করা হয়েছে এবং ইরানের ফুটবল ব্যবস্থা থেকে নিয়মতান্ত্রিকভাবে বাদ দেওয়া হয়েছে, যা ফিফার মূল্যবোধ এবং আইনের সাথে তীব্রভাবে বিরোধী।
ইরানের বিশ্ববিদ্যালয় থেকে ধর্মনিরপেক্ষদের উচ্ছেদ করা হয় যেভাবে
ইরানে নারীদের পোশাকের যেভাবে 'নৈতিকতা পুলিশের' নজরদারি
"যদি সারা দেশে নারীদের স্টেডিয়ামে প্রবেশের অনুমতি না দেওয়া হয়, এবং ইরনি ফুটবল ফেডারেশন কেবলমাত্র সরকারি নির্দেশ পালন করছে, তাই তাদের একটি স্বাধীন সংস্থা হিসাবে এবং কোন প্রকার প্রভাব থেকে মুক্ত হিসেবে দেখার অবকাশ নেই। এটি ফিফার মূল্যবোধের ১৯ ধারার লঙ্ঘন।"
যদিও ইরানে পুরুষদের খেলার মাঠে নারীদের প্রবেশের উপর কোনও সরকারি নিষেধাজ্ঞা নেই, তবে তাদের প্রায়ই প্রবেশ করতে দেয়া হয় না।
এই বছরের শুরুর দিকে ফিফা ইরানের কর্তৃপক্ষকে চিঠি লিখে অনুরোধ করেছিল যে, তারা যাতে স্টেডিয়ামে আরও বেশি নারীকে প্রবেশের অনুমতি দেয় এবং কিছু নারীকে ইরানের পারস্য উপসাগরীয় প্রো লিগের কয়েকটি নির্ধারিত ম্যাচে উপস্থিতির অনুমতি দেওয়া হয়েছিল।
ইরান এবার বহু বছরের মধ্যে সবচেয়ে বড় চ্যালেঞ্জের মুখে
একটি স্প্যানিশ আইন সংস্থা সমর্থিত এই সংগঠনটি বলেছে যে, অন্যান্য দেশগুলোকে অতীতে একই ধরনের নিয়মন লঙ্ঘনের জন্য বরখাস্ত করা হয়েছে।
তারা বলেন, "ফিফা কাউন্সিলের উচিত ইরানকে অবিলম্বে বরখাস্ত করা।"
মধ্যপ্রাচ্যে ব্রিটিশ শাসনের শেষ দিনগুলিতে যেসব গোপন লেনদেন হয়েছিল
"ফিফার এমন একটি দেশকে অংশগ্রহণের অনুমতি দেওয়া উচিত নয়, যারা সক্রিয়ভাবে তাদের নারী, ক্রীড়াবিদ এবং শিশুদের শুধুমাত্র তাদের মৌলিক মানবাধিকার প্রয়োগের জন্য নিপীড়ন করছে।"

ফুটবলের বিশ্ব নিয়ন্ত্রক ফিফাকে কাতারে ২০২২ সালের বিশ্বকাপ থেকে ইরানকে নিষিদ্ধ করার আহ্বান জানানো হয়েছে।